আলোচনা সভায় বিশেষ অতিথির বক্তব্যে উপাচার্য অধ্যাপক ড. মীজানুর রহমান বলেন, “প্রতিটি অভ্যুত্থানের পেছনে ক্ষমতার পরিবর্তন লুকিয়ে থাকে। ১৫ আগস্ট কোনো সাধারণ অভ্যুত্থান ছিল না, এটা রাষ্ট্রীয় ক্ষমতা বদলের অভ্যুত্থান ছিল। ৬০-৭০ দশকে পৃথিবীর অনেক দেশেই বিশেষ করে ল্যাটিন আমেরিকাতে বছরে ২-৩ বার সামরিক অভ্যুত্থান হত। সেখানে সেনানায়ক থেকে সেনানায়কের ক্ষমতার পরিবর্তন হতো। ৭৫’-এ বঙ্গবন্ধুসহ তাঁর পরিবারকে নির্মম হত্যাকাণ্ডের মধ্য দিয়ে বাংলাদেশের রাষ্ট্রক্ষমতার বদল হয়। কিন্তু ৭৫’-এর হত্যাকাণ্ডে শুধুমাত্র ক্ষমতাই বদল হয়নি, এটা ছিল রাষ্ট্র বদল করার অভ্যুত্থান।”